মাসব্যাপী অমর একুশে গ্রন্থমেলায় প্রকাশিত লেখক ও আবৃত্তিশিল্পী উদয় হাকিমের ‘সুন্দরী জেলেকন্যা ও রহস্যময় গুহা’ বইয়ের মোড়ক উম্মোচন করলেন পরিকল্পনামন্ত্রী আ হ ম মুস্তফা কামাল। বুধবার বিকেলে একুশে বইমেলায় বাংলা একাডেমী সংলগ্ন সোহরাওয়ার্দী উদ্যানে স্থাপিত মোড়ক উন্মোচন মঞ্চের ওই অনুষ্ঠানে অন্যদের মধ্যে উপস্থিত ছিলেন বিশিষ্ট কথাসাহিত্যিক আনিসুল হক, কথা সাহিত্যিক মোশতাক আহমেদ, ওয়ালটনের এক্সিকিউটিভ ডিরেক্টর এস এম জাহিদ হাসান, লেখক উদয় হাকিম, ক্রিকেট ধারাভাষ্যকার চৌধুরী জাফর উল্লাহ সরাফত ও অনিন্দ্য প্রকাশের স্বত্ত্বাধিকারী আফজাল হোসেন। উল্লেখ্য, ভ্রমণ কাহিনী ‘সুন্দরী জেলেকন্যা ও রহস্যময় গুহা’ বইটি প্রকাশ করেছে অনিন্দ্য প্রকাশ (স্টল নম্বর-৪৫৬-৪৫৯)। বইটির প্রচ্ছদ করেছেন ধ্রুব এষ। মূল্য ২৫০ টাকা। পরিকল্পনামন্ত্রী আ হ ম মুস্তফা কামাল বলেন, ‘আমি বিশ্বাস করি বইটি পড়া শুরু করলে পাঠক শেষ না করে উঠবেন না। এটি পাঠকদের মনে জায়গা করে নেবে বলে আশাবাদি তিনি। তিনি উদয় হাকিমের উত্তরোত্তর সাফল্য কামনা করেন। আনিসুল হক বলেন, উদয় হাকিম খুব ভালো লিখেন। তার লেখনি পাঠকদের মন জয় করবে, ভালো লাগবে।